Дадатак 18

**АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «МАСТАЦТВА (АЙЧЫННАЯ І СУСВЕТНАЯ МАСТАЦКАЯ КУЛЬТУРА)»**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |  |
| --- | --- | --- | --- | --- | --- |
| клас | V | VI | VII | VIII | IX |
|
| Год зацвярджэння (выдання) вучэбнай праграмы | 2017 | 2017 | 2017 | 2018 | 2019 |

Усе вучэбныя праграмы размешчаны на нацыянальным адукацыйным партале: *[https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Мастацтва (айчынная і сусветная мастацкая культура)](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3823-iskusstvo-otechestvennaya-i-mirovaya-khudozhestvennaya-kul-tura.html).*

**2. Вучэбныя выданні**

Да 2020/2021 навучальнага года падрыхтавана новае выданне для настаўнікаў серыі «Кампетэнтнасны падыход»:

Колбышева, С.И. Искусство (отечественная и мировая художественная культура). 8-9 классы. Дидактические и диагностические материалы: пособие для учителей учреждений общ. ср. образования с бел. и рус. языками обучения / С.И. Колбышева [и др.]. – Минск : Аверсэв, 2020. – 157 с.

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Мастацтва (айчынная і сусветная мастацкая культура)» у 2020/2021 навучальным годзе размешчана на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Мастацтва (айчынная і сусветная мастацкая культура)*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3823-iskusstvo-otechestvennaya-i-mirovaya-khudozhestvennaya-kul-tura.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На ІІ ступені агульнай сярэдняй адукацыі вучэбны прадмет «Мастацтва (айчынная і сусветная мастацкая культура)» можа вывучацца на павышаным узроўні ў VIII і IX класах у аб'ёме не больш за 2 дадатковыя вучэбныя гадзіны на тыдзень. Рэкамендацыі па арганізацыі вывучэння вучэбнага прадмета на павышаным узроўні размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Мастацтва (айчынная і сусветная мастацкая культура)*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3823-iskusstvo-otechestvennaya-i-mirovaya-khudozhestvennaya-kul-tura.html)*.*

**4. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па вучэбным прадмеце «Мастацтва (айчынная і сусветная мастацкая культура)». Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце «Мастацтва (айчынная і сусветная мастацкая культура)», рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія ўзгадняе з кіраўніком установы адукацыі. Аналагічным чынам афармляецца КТП пры арганізацыі вывучэння на II ступені агульнай сярэдняй адукацыі вучэбнага прадмета на павышаным узроўні.

**5. Асаблівасці арганізацыі адукацыйнага працэсу**

Вучэбныя праграмы «Мастацтва (айчынная і сусветная мастацкая культура)» ***для V-VI класаў*** распрацаваны на аснове прынцыпу вобразна-тэматычнай дыферэнцыяцыі. Асноўныя сэнса-змястоўныя аспекты мастацтва – чалавек і навакольны свет – неабходна даступна і выразна раскрываць з апорай на эмацыйна-пачуццёвую сферу вучняў. Варта пазбягаць інфармацыйных перагрузак, выключыць завучванне на памяць тэарэтычных звестак, дыдактычна немэтазгодны пісьмовыя работы. У цэнтры ўрока мастацтва павінен быць працэс успрымання мастацкага твора, выяўленне вобразнай сістэмы, вызначэнне сродкаў мастацкай выразнасці. Рэкамендуецца стымуляваць вучняў да выказвання свайго стаўлення да мастацкага твору ў вусным выказванні, дыялогавых формах работы, мастацка-творчай дзейнасці.

Змест вучэбнага матэрыялу па прадмеце «Мастацтва (айчынная і сусветная мастацкая культура)» для V-VI класаў з'яўляецца прапедэўтычным, рыхтуе вучняў да засваення вучэбнага матэрыялу ў VII-IХ класах.

Вучэбныя праграмы «Мастацтва (айчынная і сусветная мастацкая культура)» ***для VII-IХ класаў*** распрацаваны на аснове гісторыка-храналагічнага падыходу. Вучні атрымліваюць магчымасць суадносіць мастацкія з'явы з асноўнымі гістарычнымі падзеямі, аналізаваць шэдэўры айчыннай і сусветнай мастацкай культуры ў кантэксце адпаведнай гістарычнай эпохі, назіраць за зменамі асноўных тэм, жанраў, відаў мастацтва, сродкаў мастацкай выразнасці ў гісторыка-культурнай дынаміцы. Значную частку зместу вучэбных праграм складае мастацтва, створанае на беларускіх землях.

Звяртаем асаблівую ўвагу, што на вывучэнне айчыннай і сусветнай мастацкай культуры ў IХ класе тыпавым вучэбным планам агульнай сярэдняй адукацыі адводзіцца **17 гадзін** з разліку 1 вучэбная гадзіна на тыдзень (вучэбны прадмет вывучаецца ў I паўгоддзі). Паводле зместу тэмы носяць **аглядны характар**.

Па вучэбным прадмеце «Мастацтва (айчынная і сусветная мастацкая культура)» **дамашнія заданні** для вучняў **не задаюцца**. Вучэбны матэрыял павінен быць засвоены на ўроку. У дзённік вучні запісваюць тэму ўрока. Калі на наступным уроку прадугледжваецца практычная работа, то ў дужках паказваюцца мастацкія матэрыялы, неабходныя для яе выканання. Напрыклад: *Прыгажосць у мастацтве і жыцці (акварэль).*

**Атэстацыя** вучняў V-IХ класаў ажыццяўляецца **без выстаўлення адзнак у балах**.

Вучні **V-IX класаў** па вучэбным прадмеце «Мастацтва (айчынная і сусветная мастацкая культура)» праходзяць бягучую і выніковую атэстацыю.

Па выніках вучэбнай дзейнасці вучняў **V-IX класаў** па вучэбным прадмеце «Мастацтва (айчынная і сусветная мастацкая культура)» адзін раз на чвэрць выстаўляецца адзнака **«залічана»** або **«не залічана»**. Тэма або тэмы для праверкі і ацэнкі вынікаў вучэбнай дзейнасці па вучэбным прадмеце, парадак правядзення заліковага ўрока, месца яго правядзення вызначае настаўнік, які ажыццяўляе адукацыйны працэс па вучэбным прадмеце. Пры арганізацыі заліковага ўрока рэкамендуецца арыентавацца на мастацка-практычную дзейнасць вучняў.

Правядзенне заліковага ўрока фіксуецца запісам у класным журнале: на левай старонцы класнага журнала насупраць прозвішча кожнага вучня робіцца запіс «залічана» або «не залічана», на правай старонцы класнага журнала паказваецца дата правядзення заліковага ўрока і тэма (тэмы) заліковага ўрока (напрыклад: *20.10. Заліковы ўрок па тэме «...»*). Пры адсутнасці вучня на заліковым уроку настаўнік ажыццяўляе кантроль вынікаў вучэбнай дзейнасці гэтага вучня ў іншыя тэрміны. Пры гэтым адзнака вучню ў класны журнал выстаўляецца ў дзень праверкі і ацэнкі вынікаў яго вучэбнай дзейнасці.

Гадавая адзнака («залічана» або «не залічана») вучням **V-IX класаў** выстаўляецца па выніках выніковага кантролю з улікам адзнак па выніках кантролю ў чвэрцях.

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя пастановай Міністэрства адукацыі Рэспублікі Беларусь у 2020 годзе. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Мастацтва (айчынная і сусветная мастацкая культура)*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3823-iskusstvo-otechestvennaya-i-mirovaya-khudozhestvennaya-kul-tura.html)*.*

**6. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Мастацтва (айчынная і сусветная мастацкая культура)*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3823-iskusstvo-otechestvennaya-i-mirovaya-khudozhestvennaya-kul-tura.html);

на інфармацыйным партале «Музеі свету» [*https://muzei-mira.com*](https://muzei-mira.com);

на інфармацыйным партале «Музеі Беларусі» [*http://museum.by*](http://museum.by/).

**7. Арганізацыя метадычнай работы**

Для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Мастацтва (айчынная і сусветная мастацкая культура)», у 2020/2021 навучальным годзе прапануецца адзіная тэма *«Удасканаленне прафесійнай кампетэнтнасці педагога па пытаннях арганізацыі вучэбна-пазнавальнай дзейнасці вучняў».*

У межах арганізацыі метадычнай работы з настаўнікамі, якія выкладаюць вучэбны прадмет «Мастацтва (айчынная і сусветная мастацкая культура)», у 2020/2021 навучальным годзе асаблівую ўвагу трэба надаць стварэнню ўмоў для самарэалізацыі вучняў падчас вучэбна-пазнавальнай дзейнасці.

Дзейнасць метадычных фарміраванняў плануецца з улікам кадравага патэнцыялу, аналізу метадычнай работы за папярэдні навучальны год, актуальных праблем сучаснай адукацыі і наяўнага эфектыўнага педагагічнага вопыту настаўнікаў рэгіёна.

На *жнівеньскіх прадметных секцыях* рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу ва ўстановах агульнай сярэдняй адукацыі па вучэбным прадмеце «Мастацтва (айчынная і сусветная мастацкая культура)» у 2020/2021 навучальным годзе:

асаблівасці арганізацыі адукацыйнага працэсу па вучэбным прадмеце «Мастацтва (айчынная і сусветная мастацкая культура)» у V-IX класах;

дыдактычны рэсурс вучэбных выданняў па вучэбным прадмеце «Мастацтва (айчынная і сусветная мастацкая культура)» для V-IX класаў у галіне арганізацыі вучэбна-пазнавальнай дзейнасці вучняў;

змест і вучэбна-метадычнае забеспячэнне праграм факультатыўных заняткаў па вучэбным прадмеце «Мастацтва (айчынная і сусветная мастацкая культура)» для X-XI класаў;

развіццё чытацкай пісьменнасці вучняў у межах міжнароднай праграмы па ацэнцы адукацыйных дасягненняў вучняў (PISA) і рэкамендацыі па выніках рэспубліканскага маніторынгу якасці адукацыі;

навукова-метадычная падтрымка адукацыйнага працэсу па вучэбным прадмеце «Мастацтва (айчынная і сусветная мастацкая культура)» у прадметных навукова-метадычных часопісах.

2. Аналіз вынікаў работы метадычных фарміраванняў настаўнікаў, якія выкладаюць вучэбны прадмет «Мастацтва (айчынная і сусветная мастацкая культура»), у 2019/2020 навучальным годзе. Планаванне работы метадычных фарміраванняў у 2020/2021 навучальным годзе.

На працягу навучальнага года *на пасяджэннях метадычных фарміраванняў* настаўнікаў, якія выкладаюць вучэбны прадмет «Мастацтва (айчынная і сусветная мастацкая культура»), рэкамендуецца разгледзець наступныя пытанні методыкі выкладання прадмета з улікам эфектыўнага педагагічнага вопыту педагогаў рэгіёна:

1. Сучасныя падыходы да арганізацыі вучэбна-пазнавальнай дзейнасці вучняў на ўроках айчыннай і сусветнай мастацкай культуры.

2. Укараненне ў адукацыйны працэс сучасных метадаў, прыёмаў і тэхналогій, якія забяспечваюць прадуктыўную дзейнасць вучняў на вучэбных занятках па айчыннай і сусветнай мастацкай культуры.

3. Стварэнне ўмоў для творчай самарэалізацыі вучняў падчас вучэбна-пазнавальнай дзейнасці на ўроках айчыннай і сусветнай мастацкай культуры.

4. Рэалізацыя прынцыпаў педагогікі мастацтва з мэтай развіцця творчага патэнцыялу і самарэалізацыі вучняў падчас вучэбна-пазнавальнай дзейнасці на ўроках айчыннай і сусветнай мастацкай культуры.

5. Арганізацыя кантролю і ацэнкі вынікаў вучэбнай дзейнасці вучняў на аснове безадзнакавага навучання на ўроках айчыннай і сусветнай мастацкай культуры.

6. Арганізацыя вучэбна-пазнавальнай дзейнасці вучняў на вучэбных занятках па вучэбным прадмеце «Мастацтва (айчынная і сусветная мастацкая культура») з дапамогай інфармацыйна-камунікацыйных тэхналогій як рэсурсу для рэалізацыі сучасных дыдактычных падыходаў.

7. Фарміраванне духоўна-маральнай культуры і патрыятычнае выхаванне вучняў падчас вывучэння беларускай мастацкай культуры, рэгіянальных культурных традыцый у сучасным сацыякультурным кантэксце на вучэбных занятках па айчыннай і сусветнай мастацкай культуры (у межах Года малой радзімы ў Беларусі).

8. Працэс падрыхтоўкі да атэстацыі, кваліфікацыйнага экзамену як умова бесперапыннага развіцця прафесійнай кампетэнтнасці настаўніка айчыннай і сусветнай мастацкай культуры.

На сайце дзяржаўнай установы адукацыі «Акадэмія паслядыпломнай адукацыі» (*[www.academy.edu.by](http://www.academy.edu.by/)*) размешчаны падрабязныя рэкамендацыі па змесце і арганізацыі метадычнай работы з настаўнікамі айчыннай і сусветнай мастацкай культуры ў 2020/2021 навучальным годзе, тэматыка семінараў і павышэння кваліфікацыі.